AJAKOHAST OTSE TAEVAST
Võib-olla mõtled nagu meiegi:
"Lõpuks ometi on "Ajakohast otse taevast" taas eetris!"
Tere tulemast saatesse!
Tähistame täna nelipüha,
mis ei tähenda ainult võimalust abiellumiseks.
Rootsis on väga populaarne abielluda nelipühapäeval.
See on paljude lemmikpäev abiellumiseks.
Kuid see tähendas midagi palju enamat.
Nelipühapäev on kristliku maailma üks tähendusrikkamaid päevi
ja seetõttu soovime tõesti,
et saaksid midagi olulist sellest saatest.
Kohtume täna Soome nelipühikiriku juhi
Mika Yrjöla'ga,
kes on ka Helsingi Saalemi koguduse pastor.
Kuuleme teda niipea, kui ta vabaneb.
Lisaks sellele kohtume ka Tomi Lehtoa'ga,
kes juhib River'i nimelist kogudust ja piiblikooli Helsingis.
Ta teeb Soomes suurt ja head tööd.
Nii et, sul on palju huvitavat, mida oodata
ja me usume, et Jumal ise saab kõnetama sind.
Nii võib selle aastasest nelipühast saada väga isiklik kogemus su jaoks.
Eelija ütles: "Ma lähen ära."
Ja Eliisa ütles: "Ma ei jäta sind."
Nad läksid järgmisesse linna,
kus Eliisa seisis seal
ja haaras kinni taevast alla langevast otsekui rüüst.
Mida ütles Johannes seal samas linnas olles?
"Mina ristin teid veega,
kuid Tema
ristib teid Püha Vaimu- ja tulega.
Oleme täna siin Saalemi koguduses Helsingis
ja meil on rõõm ning eesõigus
kohtuda selle koguduse juhi Mika Yrjöla'ga.
Tere tulemast me saatesse! - Suur tänu! See on suur eesõigus.
Kaua sa oled selle koguduse karjane olnud?
Sel suvel saab 7. aastat täita selle koguduse juhi rolli.
Nelipühi kogudus.
On tõesti nelipühi kogudus.
Mida sa arvad nelipühast?
Nelipüha on kristlase jaoks olulisuselt teine asi peale seda,
kui ta on andnud oma elu Jeesusele.
Kuigi see võib toimuda ka üheaegselt.
Jeesus ise rääkis nelipühi kogemusest ja lubas seda.
Ta ütles oma jüngritele,
kes olid näinud Tema surma ja ülestõusmist,
uskudes Temasse, isegi, et mõned ka kahtlesid.
Jeesus oli öelnud neile,
et nad ei lahkuks Jeruusalemmast enne, kui nelipühapäev kätte jõuab.
Nii on ka Piiblis öeldud, et kui nad kõik olid ühes kohas koos,
saabus ka nelipühapäev.
Taevast kostis võimas kohin
ja nad nägid üksteise peade kohal kui tuleleeke.
Nad said selle kaudu rohke julguse ja väe.
Piibel ütleb, et nad said väe olla Kristuse tunnistajad.
Väe, mis on paljudel tänapäeva kristlastel puudu,
kuid mis on ometi Jumala käest tasuta saadav.
Su jutust jääb mulje,
et Püha Vaimu võib kogeda eritasanditel, mida meiegi usume.
On selge, et inimese uuestisünd
toimub tänu Pühale Vaimule ja Jumala Sõnale.
Paljud arvavad, et Püha Vaimuga täitumine
ja Tema põhiolemusest osa saamine on üks ja sama asi.
Kuid sa räägid hoopis ühest teisest kogemusest.
Just nimelt, isegi, et need võivad ka üheaegselt juhtuda.
Püha Vaimuga täitumine samal hetkel, kui hakkad järgima Jeesust,
pole välistatud,
kuid paljude me jaoks
on see siiski olnud eraldi erinev kogemus.
Mäletan, kuidas andsin väikese poisina
oma elu Jeesusele,
kuid Püha Vaimuga ristimist kogesin alles millalgi hiljem,
kui Ta tuli mu üle.
Ja see tundubki olevat Piibli põhimõte selliselt.
Kuid kui Peetrus kõneles,
langes Püha Vaim korraga ka Korneeliuse kojas
ja nad hakkasid rääkima võõrastes keeltes.
Kuid enamjaolt on siiski tegu väga erilise kogemusega,
mida on lubatud igale usklikule.
Ja selle kogemusega käib kaasas ka võõrastes keeltes rääkimine?
Just. Võõrastes keeltes rääkimine, mis on üheks tunnuseks,
kuid sellele lisaks on ka erinevaid väeavaldusi,
mis tulevad esile selle sama Püha Vaimu väe läbi.
Ja kõik need asjad toimivad te koguduses kõige täiega?
Toimivad.
Me ei taha soojendada üles midagi vana,
vaid need asjad on esmaolulised me koguduse jaoks.
Sest võitudeta kristliku elu elamine on üsna mõttetu.
Meid on kutsutud võitma ja meile on antud ka vägi selleks,
kuid me jätame selle sageli kuhugi tahaplaanile,
mõeldes: "No ma kogesin seda kunagi millalgi..."
Me kogudustes on palju inimesi,
kes on kunagi kogenud Püha Vaimu täiust,
kuid jätnud selle siis tahaplaanile, otsekui linnuke oleks kirja saadud.
"Ma olen seda korra kogenud,
olles rääkinud ja palvetanud kord keeltes."
Kuid kõik need kogemused on jäänud kuhugi minevikku.
Samas aga on need mõeldud me igapäevaseks kogemuseks
ja väe allikaks.
Võrratu!
Me võiks teha sel teemal lausa mitmeid saateid.
Teil algab 1,5 nädala pärast Keuruul jaanipäeva konverents.
Kas sa oled selle konverentsi juht?
Juht mitte, kuigi kaasas olen muidugi,
osaledes ka meeskonnatöös.
Meil saab seal see aasta olema selline võrratu kõneleja
nagu Daniel Kolenda.
Jumal on kasutanud teda võimsasti tervendusteenistuses.
Miljonid inimesed on läbi ta teenistuse leidnud tee Jeesuse juurde.
Kuid Püha Vaim tegutseb ta läbi ka selliselt,
et ta aitab inimestel saada ristitud Püha Vaimuga.
Vahel peame tegema ühe ekstrasammu,
et saada kätte see, mida Jumal on meile tõotanud.
Jumal võib täita inimesi kasvõi ka kodus teleka taga istudes,
kuid vahel Ta ootab, et pingutaksime ka ise veidi.
Nii et, tere tulemast kõigile me suvekonverentsile Keuruule,
mis kestab alati kolmapäeva õhtust kuni pühapäevani.
Iga päev toimuvad mitmed teenistused?
Iga päev toimuvad mitmed teenistused.
Ühtlasi on omad teenistused lastele ja inglise keelt kõnelevatele inimestele
Mõned asjad ka kattuvad vahel.
On palju õpetust
ning samas head võimalused matkamiseks, telkimiseks,
autokaravanidega tulemiseks jne.
Samuti kõikvõimalikud muud teenused.
Igal suvel osaleb seal 30 000 inimest,
kes tulevad kohtuma nii Jumalaga kui üksteisega.
Võrratu!
Võrratut konverentsi teile!
Üht tõelist nelipüha konverentsi!
Aamen!
Olge õnnistatud ja aitäh Mika, et osalesid me saates.
Ja loodetavasti saame kunagi hiljem tulla veel tagasi nende asjade juurde.
Teeme nii ja aitäh teile!
Nii et, me tähistame nelipüha.
Nagu ka äsja kuulsid,
pole nelipüha niivõrd seotud kevade- või suvega,
vaid Püha Vaimuga.
Nelipüha on osa uskliku elust
ja eeldavasti üks olulisemaid asju peale seda, kui saame usklikuks.
On oluline, et täituksime Püha Vaimuga
ja saaksime osa väest, mille Jeesus ütles meile kuuluvat.
Me jätkame oma saadet ja loodame, et jääd koos meiega.
Meiega on siin pastor Tomi Lehto River kogudusest.
Tere tulemast Tomi!
Tänan!
Kui vaadata nö koguduste põldu,
siis sul on üks uuemaid kogudusi Soomes.
Millest see tingitud on?
Ehk osaliselt sellest,
et me vajame inimesi, kes rajavad uusi kogudusi
ja tegelikult on meist uuemaidki veel.
Kuid lõppeks on siiski küsimus Jumala kutses
ja Tema tahte täitmises.
Te jõudsite otsapidi Helsingisse,
elades enne seda mõnda aega USA's, Floridas.
Kuid siis tulite tagasi Soome, Helsingisse.
Kuidas kogu see lugu on siin käima läinud?
Väga, väga hästi, tänan küsimast.
Kogu see lugu oli nii, et me läksime esmalt USA's piiblikooli
ja jäime hiljem koguduse juurde teenima.
Me kaks last sündisid seal
ja kui aus olla,
polnud meil vähimatki kavatsust tulla tagasi Soome.
Kuid Jumal hakkas rääkima me südameisse,
et on aeg asuda teele.
Nii otsustasimegi naaseda Soome.
Esimesed aastad liikusime mööda Soomet ringi,
kuid viimased 6 aastat oleme olnud koguduse pastorid.
Oleme mingil määral jälginud teid
ja tundsime teid veel enne, kui te USA'sse läksite.
Te sõnum on julge ja julgustav.
Meid kutsutase usu kuulutajateks
ja küsimus on, kas sellele lisaks on veel midagi?
Muidugi leidub.
Piibel ütleb, et ilma usuta on võimatu olla Jumalale meelepärane.
Ehk siis, usk on kahtlemata ülimalt tähtis.
Kuid enne, kui Jeesus lahkus siit maa pealt,
ütles Ta oma jüngritele,
kes olid üle kolme aasta saanud käia parima õpetaja piiblikoolis,
kui nii võiks öelda.
Ta ütles Luuka 24:49,
et nad ei lahkuks Jeruusalemmast enne,
kuni neid rüütatakse väega kõrgelt.
Ehk siis, see oli osa Jeesuse kutsest, kui Ta oma ülesandeid täitis.
Üks neist oli inimeste päästmine,
kuid teine oli inimeste täitmine Püha Vaimuga,
et kogudus võis nelipühapäeval astuda võimsalt esile
nagu Apostlite tegude 2. peatükis kirjas.
Nii olemegi jõudnud nelipüha sõnumini.
Või õigemini nelipühi pühaga seotud sõnumini.
Räägi pisut lähemalt, mida Püha Vaim ja Püha Vaimuga ristmine
sinu jaoks tähendavad
ja kuidas tasakaalustate seda teemat kõigi teiste teemadega oma jutlustes?
Kui vaadata Piibli põhjal, kuidas ja kust see kõik alguse sai,
siis meid on loodud olema Jumala ligiolus
ja elama osaduses koos Temaga.
Me teame, kuidas patt tuli ja rikkus selle suhte,
kuid Jumala plaan oli tuua inimkond tagasi suhtesse iseendaga
nagu Joeli raamatus on öeldud.
Et tuleks see päev, mil Püha Vaim langeb;
et Püha Vaim tuleks ja langeks kõigi inimeste üle.
Kõik asjad loksuvad paika,
kui täitume kõige taevasega läbi Püha Vaimu.
Piibel räägib Püha Vaimu ristimisest.
Me oleme siin täna kaunis paigas, vee ääres
ja nii nagu ristimise käigus kastetakse inimene vee alla,
nõnda samuti on Püha Vaimu ristimisega -
me võime täituda sellega pidevalt.
Selles omakorda aga leiduvad lahendused
kõigile muudelegi asjadele.
Kui meil on osadus Jumalaga,
leidub meil ka lahendusi oma pere olukordade jaoks
ja väljakutsete jaoks tööpaikades.
Nii et, see mõjutab kõike.
- Just nii.
Me arutleme vahel liiga mõttetult keeltes rääkimise üle,
mis tavaliselt on seotud Püha Vaimu ristimisega.
Kuidas sa neid asju näed?
Keeltes rääkimine on üks imeline asi,
mis on varutud nö Uue Testamendi koguduse jaoks.
See kätkeb endas erinevaid asju
ja inimestel on palju arvamusi selle kohta,
kuid kui me pöördume tagasi Piibli juurde,
siis Apostlite tegudes nii 2. peatükis, kui 8-11. peatükkides on näha,
et kui Püha Vaim täidab oma rahvast,
siis palvekeel hakkab samuti liikuma.
Jah, meie räägime, kuid Issand annab selleks sõnad,
et olla ühenduses Temaga.
Usun, et see on soomlaste jaoks ülimalt oluline,
kuna me oleme tõeline mõtlev rahvas
ja me mõtleme asjade üle nii nagu seda tulekski teha.
Kuid me mõtleme ja vaagime asju siit ja sealt nurga alt
ja vahel on tunne, et aju kuumeneb juba üle.
Nii usun, et Jumal on eriti soomlaste jaoks
andnud selle anni,
et me võiks palvetada Jumala täiuslikku tahet,
kiita ja ülistada ning palvetada Pühas Vaimus
ja ehitada üles oma usku nagu Juuda kirjas on öeldud.
See annab meile võimaluse olla ühenduses Temaga
nii et mitte kõik asjad ei lähtuks vaid me mõistusest,
aga ka vaimust.
Ja siis lisaks vaimule saame kasutada ka oma meeli.
Kas või kui kergesti on see kõik seotav me igapäeva eluga?
Sest Püha Vaimuga ristimine, keeltes rääkimine
ja Püha Vaimu annid
pole antud vaid jumalateenistuste tarvis,
kuigi loomulikult kuuluvad nad sinnagi.
Kuid rääkides argipäevast ja tavalistest inimestest,
kes meid praegu vaatavad-kuulavad,
siis kuidas rakendada seda kõike
näiteks oma esmaspäeva hommikutes?
Hea küsimus.
Jeesus ütles Markuse 16. peatükis:
"Kes usuvad ja panevad oma käed haigete peale,
need saavad terveks.
Nad räägivad keeltes ja ajavad välja kurje vaime."
Kõik need asjad kuuluvad usklikele - neile, kes usuvad.
Ananias, kes pani käed Sauluse peale,
kellest hiljem sai Paulus,
siis minu teada polnud Ananiase näol tegu
mingi suure apostliga.
Ta oli kõigest jünger, keda Jumal võimsalt kasutas,
nii et üks maailma võimsamaid jumalamehi
võis täituda Püha Vaimuga ja olla kasutatav Jumala poolt.
See toimib erinevates eluvaldkondades.
Sedagi saadet vaatavad paljud emad-isad,
abieluinimesed ja firmade omanikud,
kes vajavad vastuseid oma eluolukordades.
Jumal annab need vastused ja just nimelt oma Vaimu kaudu.
Ta annab meile taevaliku meele
ja ka väe tulla toime nende olukordadega.
Nii võime Jumala Vaimu kaudu
kuulutada taevalikke saladusi ja tarkust.
See on tõeliselt huvitav, Tomi.
Mul on hea meel,
et oled lubanud osaleda ka me järgmises saates.
Lisaks sellele tasub alati külastada ka TV7 arhiivi,
kust võib leida nii meie saateid
kui paljusid teisi saateid.
Mine ja vaata ning kuula, sest usk, millest just äsja rääkisime,
tuleb just nimelt Jumala Sõnast.
Sellest, kui kuuleme Jumala Sõna.
Me võime kuulda, lugeda ja näha Jumala Sõna,
tänu millele võib ka kasvada me usk, mis on Jumala and meile
ja milles peitub elumuutev vägi, mis tuleb me ellu.
Enne, kui lõpetame, jätkame veel tänase teemaga,
rääkides ka asjadest, mis on peagi Helsingis toimumas
ja mis puudutavad River kogudust.
Kuid õige pisut veel Püha Vaimu kohta.
Kui nüüd mõelda mõne naise peale,
kes ärkas täna hommikul ja kuulis me sõnumit.
Või mõne mehe peale,
kes seisab silmitsi suurte väljakutsetega.
Mõne jaoks võib see tähendada uue auto ostu,
teise jaoks tööalaste suhete lahendamist.
Nii et, nad vajavad Püha Vaimu.
Räägi pisut, kuidas Pühast Vaimust aru saada,
sest paljud kardavad, et tegu on nende endi mõtetega,
samas kui see on Püha Vaim, kes neid tegelikult kõnetab.
Olen märganud, et võtmeaspekt, kuidas täituda Püha Vaimuga
ja kuidas liikuda neis asjades edasi,
on iga inimese südames peituv nälg.
Keegi teine ei saa olla näljane Jumala järele sinu eest,
vaid sa pead ise igatsema selle järele.
Nagu Jeesus ütles Johannes 7:37-38:
Kellel on janu, see tulgu minu juurde ja joogu!
Kes usub minusse... selle ihust voolavad elava vee jõed.”
See kõik liidab meid selle sama Issanda ligioluga,
mis täitis ülemise toa Apostlite tegude 2. peatükis.
Jah, me elame täna 2000. aastat hiljem sellest ajast,
kuid see sama Vaim võib puudutada ka meid,
andes meile tarkust ja arusaamist.
Me võime kuulda Ta häält ja võtta vastu Ta käest.
Piibel on tõotanud meile, et kui me palume Isalt Püha Vaimu,
siis Ta annab meile seda ja ei midagi muud.
Kui läheme Jumala ette Jeesuse nimel,
öeldes, et igatseme Püha Vaimuga täitumist
ja oleme näljased-janused Tema järele.
Kuid ütleme, et meid ei huvita maailm, vaid taevased asjad,
siis me taevane Isa on nii hea,
et Ta on tõotanud täita meid Püha Vaimuga.
Nii ei vaja me mõnda inimest, et olla ühenduses elava Jumalaga,
vaid me võime omada isiklikku kontakti Temaga,
kui saame täidetud Püha Vaimuga.
Just nii.
Kuid tagasi me argielu juurde.
Kui inimene on täitunud Püha Vaimuga
ja räägib keeltes,
paludes hommikuti enne tööle minekut.
Ja siis kogeb teatud väljakutseid elus.
"Mida küll teha?
Kuidas ma tean, et Püha Vaim tunnistab mu sees?"
Tean, et osa inimesi kardab, et tegu on nende endi mõtetega
ja seetõttu on neil ka hirm teha vigu.
Isegi, et vigade tegemises pole alati midagi ohtlikku.
Kuid nad kardavad seda.
Oskad sa kuidagi selgitada, kuidas olla kindel,
et suure tõenäosusega on siiski tegu Püha Vaimu juhtimisega.
Üks asi, mida olen märganud ja mis ka kaitseb meid,
on Jumala Sõna.
Kui lähtume Jumala Sõnast, hoiab see meid alati heades raamides.
Jumala Vaim pole kunagi erimeelt Jumala Sõnaga,
sest Jumala Vaim ise on andnud edasi selle sõna.
Nii et, Jumala Vaim on alati ühel meelel Jumala Sõnaga
ja see aitab meid.
Teine võrratu asi, mida olen näinud ka oma elus,
on see, et me võime järgida rahu, mille Jumal meile annab.
Meil pole mitte iga otsuse osas rahu, millest lähtuvalt tegutseda
ja see on ka koht, kus keeltes rääkimine aitab.
Kui palume Pühas Vaimus ja keeltes, kandes need asjad Jumala ette,
siis me võime tegutseda kogetavast rahust lähtuvalt.
Ja ühtlasi mitte minnes Jumala tunnistuse vastu me südames.
Nii nagu paljusid muid asju, nii võib ka seda õpetada,
et kuuletumine on õpitav.
Nii nagu Saamuelgi sai esimesel korral pisut juhiseid,
kuidas öelda: "Issand, Su sulane kuulab sind."
Ja sealt on siis hea juba edasi liikuda.
Nii et, me võime õppida kuulma Issanda häält
ja ka palvetada rohkem.
Võtta aega palveks ja järgida me sees olevat rahu,
mitte sõdida selle vastu.
Mitte tehes midagi vägisi
või mõeldes: "No seda oleks tore teha!"
Eelkõige tasuks siiski järgida Püha Vaimu poolt antavat rahu.
See oli väga hea Tomi.
Nii et, pea meeles - rahu ja kergustunne.
Püha Vaim ei aja sind takka ega põhjusta stressi.
See pole selline hambad ristis tunne:
"Mmm, see tundub hea otsusena, mistõttu teen siis seda",
samas kui see tegelikult tekitab sinus pingeid.
Püha Vaim on rõõmus, rahulik ja kergust toov Vaim,
kes juhib meid hästi.
Nüüd aga -
teil toimub nädala pärast Helsingis üks konverents.
Räägi pisut, mis on tulekul, kes kõnelevad jne.?
Erinevaid üritusi ja teenistusi toimub üle maailma palju.
Kuid me südameigatsus on,
et inimesed võiksid täituda Püha Vaimuga.
Nelipüha pole vaid mingi ajalooline sündmus,
vaid see on isiklik kogemus elust koos Jumalaga,
kus Püha Vaim saab meid kasta ja täita
kõige sellega, mis tuleb taevast.
Jumal ise tuleb ja täidab meid, tegutsedes võimsasti me kaudu.
Seetõttu on ka selle ürituse nimi "Jumala voogudes".
Me igatseme, et iga usklik võiks saada osa Jumala voogudest
ja täituda Jumala Vaimuga nagu meiegi oleme sellega täitunud.
Et me saaks näha Soomet ja soomlasi tõusmas oma kohtadele.
Nii ei ole me tähelepanu mõnel kindlal kogudusel või kirikul,
vaid me igatsus on, et kõik võiks saada täis Jumala Vaimu
Räägi lähemalt, kus ja millal see üritus toimub?
See toimub 16.-23. juunil, ehk suve parimal ajal.
Meil on selleks Metsäläs, Helsingis üks kindel koht broneeritud.
Teenistused toimuvad nii hommikuti kui õhtuti
ja kuigi see võib osade jaoks olla üllatuseks,
siis meil on kokku 15 teenistust.
Hommikused ja õhtused teenistused.
Tahame võtta selle aja nii nagu Vanas Testamendis,
kus neil olid oma pühad
ja kus nad pühendasid Jumalale aega läbi ülistuse, Pühakirja lugemise
ja koos olemise.
Nii tahame ka meie võtta kogu selle nädala,
et olla koos 8 päeva ja näha,
kuidas Jumal täidab oma rahva oma Vaimu ja Sõnaga.
Nii et, kõik maine ja maa alt lähtuv võiks kaduda Jumala laste eludest
ja vaid taevane võiks jääda alles.
Tead sa ka kellaaegu juba?
Pühapäevased teenistused on kell 11.00 ja 17.00
ja esmaspäevast laupäevani kell 10.00 ja 18.00.
Viimase pühapäeva teenistus on kell 11.00.
Nädala sees siis aga kell 10.00 ja 18.00.
Helsingis ei tohiks ka sel ajal olla raskusi hotellide leidmisega,
kuna paljud Helsingi inimesed sõidavad just sel ajal linnast ära.
Nii on. Kindlasti leidub kohti.
Lisaks leiab täpsemat infot www.riverchurch.fi
Nii et, tule meiega koos laagrisse ja Jumala ligiollu,
et minna Jumala väes vastu sügisel eesootavatale väljakutsetele.
Sa ise oled peakõneleja?
Olen.
Meil toimub aasta jooksul erinevaid üritusi,
kuid see on selline eriline nädal, kus tahame ise teenida inimesi,
sest Jumal on meid siia saatnud.
Ehk siis, me hindame erinevaid Jumala ande -
evangeliste ja kõiki teisi,
kuid samas on oluline ka ise teenida, kui Issand on meid siia saatnud.
Vaata me vaatajate poole ja kutsu neid sellele üritusele.
Tere tulemast!
See saab olemas võimas nädal Jumala ligiolus.
Vaid üks puudutus Pühalt Vaimult võib muuta kõik.
Nii nagu Paulusegi elus,
kus vaid üks puudutus Damaskuse teel
muutis kogu Pauluse elu suuna ja me räägime temast tänapäevani.
Usun, et Soome on täis
Jumala poolt kutsutud võrratuid mehi ja naisi,
kes vajavad Jumala Vaimu võimast puudutust,
et astuda oma kutsumise sisse.
See ei puuduta vaid neid, kes teevad vaimulikku tööd,
vaid ka pereinimesi, üksikvanemaid, ettevõtjaid, poliitikuid jne. -
me kõik vajame Püha Vaimu.
Nüüd aga tahame paluda koos sinuga nagu meil ikka siin saates kombeks.
Teame, et vaatad meid ja igatsed ehk seda, millest oleme rääkinud -
Jumala ligiolu ja Püha Vaimu elu oma elus.
Seetõttu tahame aidata sul paluda, et kutsuda Jeesus oma ellu.
Järgi meid ja korda Tomi ning Pia järel,
kes kordavad minu poolt öeldud lauseid.
Kui teed seda kogu südamest, tuleb Jeesus su ellu
ja kingib sulle uue elu.
Nii et, ütle meie järel:
Jeesus Kristus,
annan oma elu Sulle.
Tule mu ellu.
Palun,
et andestaksid
kõik minu patud.
Tunnistan,
et usun Sinusse
ja Jeesus on minu Issand
sellest hetkest alates.
Aitäh Sulle pääste eest!
Jeesuse nimel, aamen.
Ole õnnistatud!
Kuulutan sulle su patud andeks, kui palusid seda siirast südamest.
Ühtlasi aga tere tulemast River koguduse teenistustele
juba umbes nädala pärast.
Kõike head! - Kohtumiseni!
Tahame tänada sind Piaga
iga annetuse ja toe eest, mille oled teinud.
Soovides jätkuvalt toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee
Ole õnnistatud ja veelkord - suur tänu sulle!
Tõlge: Anne-Ly Raukas